Jy blaai in die argief vir Eureka Barnard.
Chanette Paul se EWEBEELD bekendgestel
Merkers:Eureka Barnard, Protea Boekwinkel, SASNEV
Ons het op Donderdag 6 November Chanette Paul se Ewebeeld by SASNEV bekendgestel.
Chanette Paul, belle of the ball. Sy sê Ewebeeld gaan oor ‘n meisie wat uitvind nie alle sprokies eindig gelukkig nie.
Johan Hugo, van Protea Boekwinkel in Rondebosch, het die boeke verkoop. Hy het baie moeite gedoen om hulle mooi te laat lyk.
Hier is Johan saam met Eureka Barnard (links) en Chanette. Eureka is die hoof van SASNEV. Johan het vir Chanette blomme gekoop.
Die aand het afgeskop met Chanette se skyfievertoning oor haar navorsingsbesoek aan Nederland en België. SASNEV was nou betrokke by Chanette se reisreëlings.
Selfs ek was daar. Euereka het dié foto geneem.
Martin Steyn, die skrywer van Donker Spoor, was ook daar.
Helené Prinsloo, van BooksLive, het die geleentheid gedek.
Die personeel van Valhalla Park se opnbare biblioteek het vir Chanette kom ondersteun. Hier is Asterid Pillay (links) en Alan Kannemeyer by Chanette.
Jeanette Fouché, ’n lid van die Facebook groep Lekkerlees Boekrak, het deelgeneem aan ’n kompetisie op Lekkerlees Boekrak en het die drieluik, Siende Blind, Raaiselspieël en Ewebeeld, gewen – met die komplimente van LAPA. Jeanette se Dans met die duiwel se broer is op Amazon beskikbaar.
Quintus van der Merwe, die skrywer van boeke soos In landsbelang, was ook daar.
Ewebeeld is nou as e-boek beskikbaar.